# **DECIZIA ETAPEI DE ÎNCADRARE**

## Nr. din .09.2018

Ca urmare a solicitării de emitere a acordului de mediu adresate de **SC Carimar SRL**, cu sediul în com. Forăşti, sat Oniceni, nr. 98 C, judeţul Suceava, înregistrată la APM Suceava cu nr. 6872/03.07.2018, în baza:

**Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

**Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 17.09.2018, că proiectul **Retehnologizare, extindere şi modernizare staţie de sortare mobilă, bazin de alimentare, bazine decantoare** propus a fi amplasat în comuna Forăşti, sat Oniceni în *situl NATURA 2000 ROSCI 0363-Râul Moldova între Oniceni şi Miteşti* nu se supune evaluării impactului asupra mediului şi se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul se încadrează în prevederile Hotărârii Guvernului nr. 445/2009, anexa nr. 2, pct. 13, lit. a;

 b) Lucrările propuse constau în:

- Scopul investiţiei: modernizarea şi extindere staţie de sortare-concasare balast.

Pe amplasament urmează să se realizeze următoarele:

* + la stația de sortare – concasare se va realiza extinderea acesteia prin montarea a încă 4 benzi transportoare și a unui ciur pentru sortarea – spălarea agregatelor naturale;
	+ bazinul de alimentare al stației de sortare se va decolmata și adânci, în vederea asigurării necesarului de apă al stației de sortare – concasare;
	+ ultimul bazin decantor se va betona, se va monta pompa ce asigură alimentarea cu apă a ciurului nou montat și conducta care asigură alimentarea acestuia cu apă.
	+ Puț de colectare betonat cu diametrul de 1,5 m și h = 10 m.

Ca urmare staţia de sortare-spălare-concasare va fi compusă din:

* Instalaţie extracţie;
* Alimentator cu sertar- 3 buc.;
* Benzi transportoare;
* Ciur vibrant- 2 buc.;
* Recuperator cu bazin- 2 buc.;
* Siloz pâlnie- 2 buc.;
* Alimentator vibrant- 2buc.;
* Concasor giratoriu conic;
* Bandă extracţie;
* Ciur vibrant- obiect nou în cadrul staţiei, cu o capacitate de 30 mc/h;

 II. Motivele care au stat la baza luării deciziei etapei de încadrare în procedura de evaluare adecvată sunt următoarele:

 a). Proiectul face obiectul prevederilor O.M. nr. 19/2010 privind evaluarea adecvată a efectelor potenţiale a investiţiei asupra ariilor naturale protejate de interes comunitar, întrucât proiectul propus intră intra sub incidenţa art. 28 din Ordonanţa de urgenţă a Guvernului [nr. 57/2007](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-%28MjU0NTQ5%29.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, amplasamentul acestuia fiind situat în **situl NATURA 2000 ROSCI 0363-Râul Moldova între Oniceni şi Miteşti.**

b). Obiectivul investiţiei este propus a fi implementat în zonă geografică sensibilă, amplasamentul acestuia fiind situat **in interiorul**  **sitului NATURA 2000 ROSCI 0363-Râul Moldova între Oniceni şi Miteşti.**

c) În Memoriul de prezentare depus de către titularul proiectului sunt cuprinse cele patru aspecte menţionate în Ordinul nr. 19/2010 pentru aprobarea *Ghidului metodologic privind evaluarea decvată a efectelor potenţiale ale planurilor sau proiectelor asupra ariilor naturale protejate de interes comunitar*, la pct. 2.1, Etapa de încadrare: descrierea succintă a proiectului şi amplasarea acestuia în raport cu aria naturală protejată ROSCI 0363-Râul Moldova între Oniceni şi Miteşti, prezenţa/efectivele speciilor de interes comunitar în zona proiectului, estimare impact potenţial asupra speciilor de interes conservative.

 Pentru aria de protecţie ROSCI 0363- Râul Moldova între Oniceni şi Miteşti există Plan de management aprobat prin Ordin de ministru( OMMA nr. Nr. 1640/2016 ).

 În memoriu sunt prezentate date despre impactul potenţial şi măsurile care se impun pentru menţinerea unei stări de conservare favorabile pentru speciile de importanţă comunitară, care concordă cu măsurile de management.

 Urmare a celor de mai sus, în vederea emiterii Avizului NATURA 2000, titularul are obligaţia de a completa documentaţia cu avizul Agenţiei Naţionale de Arii Naturale Protejate Bucureşti .

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

 **DIRECTOR EXECUTIV,**

**ing. Vasile Oşean**

 **Şef Serviciu Avize, Acorduri, Autorizaţii, Întocmit,**

 **chim. Adina Hobjilă ing. Doru Cojocaru**